Комисија за спровођење поступка јавне продаје расходованих покретних ствари у својини ЈКП “Осечина“ из Осечине, на основу Одлуке Надзорног одбора бр. 782-1/2022 од 15.11.2022. године расписује

**О Г Л А С**

За јавну продају, дана **24.11.2022.** године у 12:15 часова за следеће радне машине и возила:

1. **ЦИСТЕРНА ЗА ОСОКУ** 1 (један) комад, у виђеном стању, ПОЧЕТНА ЦЕНА по комаду износи **84.000,00 динара** са ПДВ-ом,
2. **КОМПРЕСОР** 1 (један) комад, у виђеном стању, ПОЧЕТНА ЦЕНА по комаду износи **112.000,00 динара** са ПДВ-ом,
3. **РАДНА МАШИНА ВАЉАК** 1 (један) комад, у виђеном стању, ПОЧЕТНА ЦЕНА по комаду износи **518.000,00 динара** са ПДВ-ом,
4. **ТЕРЕТНО ВОЗИЛО „ФАП“ 1620**, без сандука 1 (један) комад, у виђеном стању, ПОЧЕТНА ЦЕНА по комаду износи **154.000,00 динара** са ПДВ-ом,
5. **КАМИОН „МАЗ“ КИПЕР ТЕРЕТНО ВОЗИЛО** 1 (један) комад, у виђеном стању, ПОЧЕТНА ЦЕНА по комаду износи **504.000,00 динара** са ПДВ-ом,
6. **„ТГ“ 80, ТРАКТОР ГУСЕНИЧАР (БУЛДОЗЕР)** 1 (један) комад, у виђеном стању, ПОЧЕТНА ЦЕНА по комаду износи **588.000,00 динара** са ПДВ-ом.

Преглед предметa продаје може се извршити на адреси **Пере Јовановића**

**Комирићанца бр. 33 у Осечини сваког радног дана од 07 до 14 часова, а више информација на телефон 014/3451-847 од 15.11.2022. до 24.11.2022. године.**

**Цена**: понуђени износ цене за отуђење возила и радних машина мора бити већи од почетног износа из огласа. Плаћање се врши одједном непосредно након потписивања Купопродајног уговора.

**Критеријум** за избор најповољнијег понуђача: након спроведеног поступка јавног надметања – лицитације, моторних возила и радних машина продају се учеснику лицитације који је понудио највишу цену и који је исплатио купопродајну цену

**Учесници**: Учесници у поступку лицитације могу бити правна и физичка лица.

**Подношење пријаве**: Пријаве за учешће у поступку јавног надметања – лицитације подносе се писменим путем на адресу ЈКП “Осечина“, улица Пере Јовановића Комирићанца бр. 33, 14253 Осечина до 24.11.2022. године, најкасније до 12 часова у затвореној коверти са назнаком „ ПОНУДА ЗА КУПОВИНУ РАСХОДОВАНИХ РАДНИХ МАШИНА И ВОЗИЛА – НЕ ОТВАРАТИ“.

Понуђач може доставити понуду за једну или више радних машина и возила.

Пријава за учешће мора да садржи попуњене ОБРАСЦЕ 1, 2 и 3. Образац пријаве за учешће објављен је на сајту предузећа <https://www.јkposecina.rs> са прилозима:

 Оглас о јавној продаји – Прилог 1

 Пријава за учешће на јавној продаји (лицитацији) - Прилог 2

 Модел уговора – Прилог 3.

Пријава за учешће у поступку јавног надметања мора да садржи:  
- За физичка лица: Име и презиме, ЈМБГ и адреса становања.  
- За правна лица: Пословно име, матични број и ПИБ, седиште, потпис овлашћеног лица и печат.  
Уз пријаву за учешће у поступку јавног надметања – лицитације подноси се:  
- За физичка лица фотокопија ЛК.  
- За правна лица Решење о упису у одговарајући регистар привредних субјеката, уредно овлашћење за заступање (по потреби).  
- За физичка и правна лица доказ о уплати депозита.

**Полагање депозита** за учешће у поступку лицитације: за сваку машину и возило која се лицитира уплаћује се депозит у износу од 10% од износа почетне цене, на рачун 205-88207-83 отворен код Комерцијалне банке, или 200-2371210103761-53 код банке Поштанска штедионица најкасније до 24.11.2022. године, уз оверен доказ о уплати пре почетка лицитације.

**Одржавање поступка** Јавно надметање лицитација ће се спровести дана 24.11.2022. године у Осечини на адреси Пере Јовановића Комирићанца 33 са почетком у 12:15 часова.  
 Поступак јавног надметања – лицитације сматра се успелим ако је у поступку учествовао најмање 1 (један) учесник.

**Рок за повраћај депозита** учесницима који нису успели у поступку јавног надметања – лицитације. Учеснику у поступку који не понуди највиши износ цене депозит за учешће се враћа 3 дана након спроведеног поступка. Депозит се не враћа купцу који је понудио највишу купопродајну цену у случају одустајања од куповине. Проглашени купац је дужан да по закључењу уговора о купопродаји уплати цео лицитирани износ на горе наведени рачун \*\* у року од пет дана и преузме купљену покретну ствар у року од 7 (седам) дана од извршене уплате.

Сва додатна обавештења могу се добити позивом на телефон бр. 014/3451-847 или на мејл адресу [info@jkposecina.rs](mailto:info@jkposecina.rs)

15.11.2022.

Комисија за лицитацију

ЈКП „Осечина“